L’auditori de la Casa de Cultura s’ompli de la tradició i el folklore de “El Piló”, el 5 de novembre
2025-07-24

Després d’haver d’ajornar, el passat setembre, el seu tradicional festival de folklore, a causa de les pluges, l’Entitat Cultural Valenciana “El Piló” de Burjassot té nova data per a celebrar-ho. Diumenge que ve 5 de novembre, a les 12.00 hores, l’auditori de la Casa de Cultura acollirà la celebració del XXI Festival de Folklore Valencià “El Piló”, XV Memorial Enric Martí. L’entrada és lliure i gratuïta, fins a completar aforament

Es comptarà amb la participació del Grup de Danses “Algadins” d’Algemesí i del Grup de Danses “L’Almogàver”, de Sueca. Per a finalitzar les actuacions, serà el Grup de Danses, Rondalla, Cant d’Estil i l’Escola de Tabal i Dolçaina dels amfitrions, “El Piló”, els que posen el fermall final al matí.

L’activitat compta amb la col·laboració de l’Ajuntament de Burjassot, des de l’àrea de Cultural i Joventut, dirigida per Estefanía Ballesteros a través de les Regidories de Cultura i Joventut, dirigides per Javier Naharros.